CELEX: 62008CN0354
Language: et
Date: 2008-07-30 00:00:00
Title: Kohtuasi C-354/08: 30. juulil 2008 esitatud hagi — Euroopa Ühenduste Komisjon versus Prantsuse Vabariik

8.11.2008   
            
            
               ET
            
            
               Euroopa Liidu Teataja
            
            
               C 285/18
            
         30. juulil 2008 esitatud hagi — Euroopa Ühenduste Komisjon versus Prantsuse Vabariik
   (Kohtuasi C-354/08)
   (2008/C 285/31)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: E. Traversa ja J. Sénéchal)
   
      Kostja: Prantsuse Vabariik
   Hageja nõuded
   
               —
            
            
               Tuvastada, et kuna Prantsuse Vabariik on vee-energiat kasutavate tööde kontsessioonide hanketeadetes näinud lahkuvale kontsessionäärile ette eelisõiguse, võttes eelkõige vastu 22. märtsi 1999. aasta dekreedi nr 99/225 vee-energiat kasutatavate tööde kontsessiooni ja üldsuse huvides tegutsemise kohta artikli 29 lõike 3, siis on Prantsuse Vabariik rikkunud EÜ artiklist 43 tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         Väited ja peamised argumendid
   Komisjon väidab, et vee-energiat kasutavate tööde kontsessioonide uuendamise ja andmise korral lahkuvale kontsessionäärile eelisõiguse andmine kujutab endast diskrimineerimiskeelu rikkumist ja piirab asutamisvabadust. Kuna eelistatakse nimelt äriühinguid, kellel on kontsessioon ja kes järelikult juba asuvad Prantsusmaal, siis muudavad Prantsuse õigusnormid teistes liikmesriikides asuvate äriühingute asutamise raskemaks.
   Prantsuse ametiasutused ei ole muu hulgas viidanud asutamislepingu artiklites 45 ja 46 ette nähtud eranditele või ülekaalukale üldisele huvile selleks, et õigustada kõnealust meedet, mis on igal juhul taotletud eesmärgi suhtes ebaproportsionaalne. Lahkuva kontsessionääri poolt kantavad rahalised kohustused on võimalik kompenseerida näiteks teiste kohustustega, mis on iga uue konkurendi suhtes kehtestatud.